**Menedzser Praxis Szakkiadó és Gazdasági Tanácsadó Kft.**

1149 Budapest, Nagy Lajos király útja 127.

Felnőttképzési nyilvántartási szám: E-000557/2014/A001

Web: www.menedzserpraxis.hu

E-mail: info@menedzserpraxis.hu; oktatas@menedzserpraxis.hu

Tel: 06-1-880-76-08

**Fax: 06-1-880-76-99**

**Előzetes tudásszint felmérés**

Az előzetesen megszerzett tudás felmérése a képzéseink iránt érdeklődő, képzéseinkre jelentkező potenciális résztvevők számára biztosított díjmentes tevékenység.

**A tevékenység célja**: Annak felmérése, hogy a képzési kínálatunkban szereplő képzési program iránt érdeklődő a program megvalósítása során elsajátítható kompetenciák közül melyekkel rendelkezik előzetes tanulmányai, munkavégzése során megszerzett tapasztalatai alapján.

**A tevékenység megvalósításának folyamata**:

Képzési programjaink esetében a képzési programban megfogalmazott követelményekből kiindulva végezzük el az előzetesen megszerzett tudás felmérését. Ehhez egyes képzési programok esetében az elsajátított kompetenciák értékeléséhez használt mérőeszközöket, módszereket alkalmazzuk. A tevékenység elvégzése során vizsgáljuk, hogy milyen hasonló képzésekben vett részt az igénybevevő, milyen vizsgákat tett, amelyek a vizsgált képzési program szempontjából relevánsak lehetnek, illetve milyen munkakörökben szerezhetett szakmai előélete során olyan ismereteket, munkatapasztalatokat, illetve más (releváns) referenciákat, amelyek a képzési program során elsajátítható ismeretek körébe tartoznak.

A szakmai vezető minden meghirdetett tanfolyam esetében a jelentkezési határidő lejártát követő 3 napon belül kimutatást készít az előzetes tudásszint mérésre jelentkezőkről, és a tanfolyamkezdést megelőzően, de legkésőbb a felnőttképzési szerződés megkötése előtt megszervezi az előzetes tudásszint mérést.  Erről írásban értesít minden jelentkezőt, a pontos helyszín és időpont megjelölésével. A tudásszint mérést a szakmai vezető szervezi meg, aki a helyszínen ismerteti az eljárás menetét a jelentkezőkkel, és kitölteti a felmérő lapokat.

A kitöltött anyagokat a szakmai vezető szaktanárok bevonásával kiértékeli. Az értékelés eredményét a hallgatóval közölni kell.

A jelentkező közli, hogy milyen előzetes tudás beszámítását kér, (államilag) elismert bizonyítvánnyal igazolja tudását, vagy az intézmény méri fel, hogy rendelkezik-e a jelzett tudással.

A szakmai vezető írásban közli a felmérés eredményét a jelentkezőkkel, de elutasítani nem utasítunk el senkit, a felmérés alapján a jelentkező önállóan dönt, hogy beiratkozik-e a tanfolyamra.

A további képzéseknél, amennyiben a jelentkező államilag elismert bizonyítvánnyal igazolja a megszerzett tudást, a szakmai vezető a szaktanár bevonásával megvizsgálja a dokumentumot és az alábbi döntéseket hozza:

* a bizonyítvány mellé még egyéb dokumentumokat kér
* a bemutatott dokumentumok alapján a jelentkezőt mentesíti óra látogatás alól
* a bemutatott dokumentumok alapján az óra látogatás alóli felmentést nem adja meg

Abban az esetben, ha a jelentkező az előzetesen megszerzett tudásról nem rendelkezik bizonyítvánnyal, a szakmai vezető a szaktanár bevonásával javaslatot tesz az előzetes tudás felmérésének beszámíthatóságáról. Az előzetes tudást fel lehet mérni:

* szóban
* írásban
* gyakorlatban
* az előző három kombinációjával

Minden esetben a szaktanár és a szakmai vezető állítja össze a feladatokat. Szóbeli és gyakorlati felmérésen a szaktanár mellett a szakmai vezető is jelen van. Írásbeli felmérésen a szakmai vezető biztosítja a felügyeletet.

A beszámításról szóló döntést a szaktanár és a szakmai vezető javaslatára az intézmény vezetője hozza meg. A döntés – amit írásban indokolni kell – a következő lehet:

* az előzetes tudást képző intézményünk nem tudja beszámítani
* az előzetesen megszerzett tudást képző intézményünk beszámítja, a jelentkezőt meghatározott órák látogatása alól mentesíti (az órák számát és megnevezését pontosan közölni kell)

A szakmai vezető év végén összesítést készít a szolgáltatást igénybe vevő hallgatók létszámáról, és a tudásszint mérés eredményéről.

# Képzési Program

A Képzési programokat megtekintheti előre egyeztetett időpontban a Menedzser Praxis Kft. székhelyén.

Cím: 1149. Budapest Nagy Lajos király útja 127.

Telefon; 0618807635

Felnőttképzési menedzser: Lajos Dániel

Email: lajos.daniel@mprx.hu